Губим 700 млн. евро от ИСПА? - Телевизия Европа
Губим 700 млн. евро от ИСПА?
Съществува сериозен риск България да загуби финансиране по линия на програмата ИСПА основно заради забавено начало на тръжни процедури по проекти по програмата и заради слабости в управлението ѝ. Тези причини са били посочени в няколко писма на Европейската комисия до отговарящите за програмата и са били изтъкнати на срещи с тях, съобщи говорителят на комисията Денис Абът. За да бъде избегнат риска страната ни да връща средствата, България трябва да ускори изпълнението на проектите и да осигури навременното пристигане в Брюксел на исканията за разплащане по одобрените поекти. Според Денис Абът София е заплашена от възстановяване на между 500 и 700 млн. евро на ЕК заради неизпълнени или забавени проекти по линия на ИСПА след 1 януари 2011 г., когато приключва действието на програмата.
Изчисленията на сумите се основават на по-високи прогнозни оценки, свързани с проекти, които може да не са изпълнен към средата на 2011 г., когато приключва одитът по ИСПА. Нашите данни сочат, че остават за усвояване 455 милиона евро финансиране по линия на програмата.
„Очаквам българското правителство да не повдига възможността за продължаване на крайния срок за договаряне на проекти по ИСПА, освен ако то няма чувството, че може да бъде загубено част от финанасирането по програмата, което още не е усвоено,“ допълни Денис Абът.
Путин изрази готовност да се срещне с лидера на Северна Корея Ким Чен Ун